

REPUBLIKA HRVATSKA

OPĆINSKI SUD U MAKARSKOJ

URED PREDSJEDNIKA SUDA

Broj: 7-Su-336/2024-6

Makarska, 03. rujna 2024.

OBAVIJEST UZ JAVNI NATJEČAJ

Općinskog suda u Makarskoj za radno mjesto

zapisničar u tijelima sudbene vlasti – 2 ( dva ) izvršitelja

Sukladno čl. 4. st. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/2017 i 89/19), obavještavaju se kandidati o

1. OPISU POSLOVA

Zapisničar u tijelu sudbene vlasti u referadi kroz sustav "e-Spis" obavlja sve tehničke poslove vezane uz sudske spise, obavlja poslove pisanja po diktatu, pisanja i prijepisa sudskih odluka, isprava, poziva na rasprave i ročišta i drugih sudskih akata, obavlja poslove zapisničara na raspravi i van rasprave, sređuje i uvezuje podneske, te obavlja druge odgovarajuće poslove u sudskoj referadi, sukladno Sudskom poslovniku i Pravilniku o radu u sustavu eSpis, otprema odluke, pozive i pismena, sastavlja jednostavne dopise, te ostale poslove po nalogu suca/sudskog savjetnika i predsjednika suda. Za svoj rad je odgovoran sucu/sudskom savjetniku u čiju je referadu raspoređen i upravitelju zajedničke sudske pisarnice.

2. PODACIMA O PLAĆI

Koeficijent za obračun plaće određen je temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi i tzv. Tablice prevođenja iz citirane Uredbe ( Narodne novine 22/2024 ) koja propisuje da je koeficijent za obračun plaće radnog mjesta zapisničara u tijelu sudbene vlasti 1,44, te se uvećava na ime minulog rada 0,5% za svaku navršenu godinu radnog staža, sukladno članku 18. Zakona o plaćama u državnoj službi i javnim službama ( Narodne novine 155/23 ) i čl. 35.a st. 1. Kolektivnog ugovora za državne službenike i namještenike (Narodne novine broj 56/2022, 127/2022, 58/2023, 128/2023 i 29/2024).

3. NAČINU TESTIRANJA KANDIDATA

1. Pismena provjera znanja

- Poznavanje ustroja i poslovanja u sudovima Republike Hrvatske - pismeni test - 10 pitanja

b) Testiranje rada na računalu (prijepis i diktat)

c) Razgovor (intervju) kandidata s komisijom za provedbu javnog natječaja koji su zadovoljili na pisanoj provjeri znanja, prijepisu i diktatu.

4. PRAVNIM IZVORIMA

za pripremu kandidata za testiranje:

- Sudski poslovnik (Narodne novine broj 37/14, 49/14, 8/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 138/20, 147/20, 70/21, 99/21, 145/21, 23/22, 12/23, 122/23 i 55/24) –

- Pravilnik o radu u sustavu eSpis (Narodne novine broj 35/15, 123/15, 45/16,

29/17, 112/17, 119/18, 39/20, 138/20, 70/21, 23/22, 12/23 i 9/24) –

- Zakon o sudskim pristojbama (Narodne novine broj 118/18 i 51/23) –

VRIJEME I MJESTO ODRŽAVANJA TESTIRANJA TE PODACI O SADRŽAJU I NAČINU TESTIRANJA BITI ĆE OBJAVLJENI NAKNADNO NA WEB STRANICI OPĆINSKOG SUDA U MAKARSKOJ NAJMANJE 5 (PET) DANA PRIJE ODREĐENOG TESTIRANJA.

OPĆINSKI SUD U MAKARSKOJ